Diari Oficial de la Generalitat Valenciana


Sumari del DOGV 4652, del 17-12-2003 (2003/13804)

RESOLUCIÓ de 4 de desembre de 2003, del conseller de Territori i Habitatge, per la qual s'ordena l'execució subsidiària de treballs previstos en el projecte de silvicultura preventiva per a l'execució i el manteniment de la xarxa d'àrees tallafocs per a la defensa de les forests de la vall d'Aiora a l'oest de la carretera N-330 enfront del risc d'incendis forestals.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4652

Data del DOGV
:   17-12-2003

Secció del DOGV
:   V. ALTRES ANUNCIS - E) MEDI AMBIENT

Número del document
:   2003/13795


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 4 de desembre de 2003, del conseller de Territori i Habitatge, per la qual s'ordena l'execució subsidiària de treballs previstos en el projecte de silvicultura preventiva per a l'execució i el manteniment de la xarxa d'àrees tallafocs per a la defensa de les forests de la vall d'Aiora a l'oest de la carretera N-330 enfront del risc d'incendis forestals. [2003/X13288]
  
Vist el Decret 269/1997 de 21 d'octubre, del Govern Valencià, pel qual es declaren les forests de la vall d'Aiora a l'oest de la carretera N-330 com a zona d'actuació urgent (ZAU) per a la seua defensa enfront del risc d'incendis forestals, que en l'article 4 estableix l'obligatorietat de realitzar els treballs previstos en el projecte de silvicultura preventiva per a l'execució i el manteniment de la xarxa d'àrees tallafocs redactat amb aquest fi per la llavors Direcció General de Recursos Forestals de la Conselleria de Medi Ambient.
  
Vist que d'acord amb el que disposa l'article 55 de la Llei 3/1993, de 9 de desembre, de la Generalitat Valenciana, forestal de la Comunitat Valenciana, en el cas d'aquells propietaris públics o privats que no hagen realitzat els treballs previstos en el temps i forma establits, l'administració forestal podrà efectuar l'execució subsidiària a costa de l'obligat.
  
Atés que algun dels propietaris afectats, que no es van acollir a la fórmula del conveni, no ha realitzat els treballs de conformitat amb la Resolució del conseller de Medi Ambient, de 28 d'agost de 2000, per la qual s'insta a la realització dels treballs previstos en el projecte de silvicultura preventiva per a l'execució i manteniment de la xarxa d'àrees tallafocs per a la defensa de les forests de la vall d'Aiora a l'oest de la carretera N-330 davant del risc d'incendis forestals.
  
Vista la proposta d'actuació que eleva la Direcció General de Gestió del Medi Natural, d'acord amb les atribucions conferides per la disposició final primera del Decret 269/1997, resolc:
  
Primer
  
Ordenar l'ocupació temporal dels terrenys forestals afectats pel projecte de Silvicultura Preventiva per a la Xarxa d'Àrees Tallafocs per a la Defensa de les Forests de la Vall d'Aiora a l'Oest de la carretera N-330 (número de projecte 97/08/146-722/97/V) allistats a l'annex I, necessaris per a l'execució subsidiària per part de l'administració forestal, a càrrec de l'obligat, dels treballs previstos en el projecte de silvicultura preventiva per a la xarxa d'àrees tallafocs per a la defensa de les forests de la vall d'Aiora a l'Oest de la carretera N-330.
  
Segon
  
L'execució dels treballs es realitzarà en un termini no superior als 6 mesos des de la data de l'alçament de l'acta d'ocupació temporal dels terrenys afectats. Aquesta ocupació tindrà com a única finalitat l'execució dels referits treballs, sense cap altra limitació o afecció sobre els béns o drets afectats.
  
Contra aquesta resolució, que és definitiva en via administrativa, cap interposar recurs contenciós administratiu en el termini de dos mesos comptadors a partir de l'endemà de la recepció de la present resolució, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que disposen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
Tot això sense perjudici de la interposició del recurs potestatiu de reposició davant de la Conselleria de Territori i Habitatge en el termini d'un mes des de l'endemà de la notificació, d'acord amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
València, 4 de novembre de 2003.- El conseller: Rafael Blasco Castany.
  
ANNEX I
  
Llista de propietaris
  
Expedient: Y/00.00/JFA/263
  
Propietaris: Fernández Asensio, Joaquín i germanes
  
 Municipi: Ayora
  
 Polígon: 64
  
Parcel·la: 5
  
Superfície afectada (hectàrees): 4,34